Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til møte i Menighets/Fellesrådet, torsdag 10.9.2020kl.18.00 i underetasjen i kirka.

**Saker til behandling:**

# **Sak 20/20 Godkjenning av innkalling og saksliste**

**Sak 21/20 Godkjenning av protokoll fra Menighets/Fellesrådsmøte 11.6.20**

**Sak 22/20 Referater**

**FR Sak 23/20 Budsjett 2021**

**FR Sak 24/20 Økonomiplan 2021-2025**

**FR Sak 25/20 Høring ny forskrift om økonomiforvaltning i Den norske kirke lokalt**

**FR Sak 26/20 Prosjekt kirkelig organisering**

**MR Sak 27/20 Gudstjenestereformen av 2019**

**MR Sak 28/20 Strømming av gudstjenester**

**MR Sak 29/20 Gudstjenesteliste oktober - desember 2020**

**MR Sak 30/20 Menighetsblad**

Innkallingen sendes også til de to første vara medlemmene og Prosten.

Melding om fravær gis snarest på mail: to368@kirken.no eller **tlf. 77 17 14 00**

Sissel Fjelstad har ansvar for bevertningen.

**Vel møtt!**

# Ann Kristin Bakkemo Tonje Østvik

Leder kirkeverge/daglig leder

**MØTEBOK**

#### Sak 20/20 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

#### Sak 21/20 Godkjenning av protokoll fra menighets/fellesrådsmøte 11.6.20

**Forslag til vedtak:**

Protokollen fra Menighets/fellesrådsmøte den 11.6.20 godkjennes.

#### Sak 22/20 Referater

*Følgende referater fremlegges:*

1. AU hadde møte 2.9.20 og gjennomgikk sakene til møtet. MR Sak 31/20 kom etter AU møtet.
2. Maling av tårn Salangen kirke

Saken er behandlet av kommunestyret 12.6.2020 med følgende vedtak

1. Prosjekt vedlikehold av tårn Salangen kirke gjennomføres innenfor en utgiftsramme på inntil kr 900 000 eks mva
2. Investeringen finansieres gjennom bruk av disposisjonsfond

Kommunen overtar, og sender ut forenklet konkurranse. Området som skal males er utvidet, til også å gjelde langveggene fra tårnsiden og frem til inngangspartiene. I sakspapirene til kommunestyret stod det at arbeidet kan settes i gang umiddelbart og være ute før sommeren. Pga høyt arbeidspress ble ikke konkurranseunderlaget sendt ut før i midten av august med tilbudsfrist 1 september. Det er lagt opp til avklaringsmøte med tilbyder i midten av september.

1. Tariffoppgjøret: Avvent lokale forhandlinger

Som kjent er tariffoppgjørene på alle sektorer utsatt i år. Når vi får avklart fremdriften på KA-området, vil informasjon legges ut på nettsiden ka.no. I mellomtiden anbefaler vi at alle virksomheter avventer lokale forhandlinger etter hovedtariffavtalen kapittel 3.4 (lederlønn) og 5. Disse bør utsettes til etter at de sentrale forhandlingene er sluttført.

|  |
| --- |
|  |

**Forslag til vedtak:**

De fremlagte referatene tas til orientering.

**FR Sak 23/20 Budsjett 2021**

Detaljbudsjettet for 2021 er ikke klart, det fremlegges på møtet.

Fra 1.januar 2021 trer trossamfunnsloven i kraft. I §14 står følgende: Finansiering av kirka

*Staten gir tilskudd til prestetjenesten og kirkens virksomhet nasjonalt og regionalt. Staten kan også gi tilskudd til andre kirkelige formål.*

*Kommunen gir tilskudd til kirkens virksomhet lokalt, herunder tilskudd til bygging, vedlikehold og drift av kirkebygg. Tilskuddet skal sikre at kirkebyggene holdes i forsvarlig stand, slik at de kan benyttes til gudstjenester og kirkelige handlinger. Tilskuddet skal også sikre at soknet har tilfredsstillende bemanning ved gudstjenester og kirkelige handlinger, herunder kirketjener, klokker og organist/kantor ved hver kirke, og tilstrekkelig administrativ hjelp. Kommunens tilskudd gis etter budsjettforslag fra soknet. I budsjettforslaget skal også tilskudd til kirkelig undervisning, diakoni og kirkemusikk inngå.*

*Etter avtale med soknet kan kommunen yte tjenester i stedet for å gi tilskudd etter andre ledd. Kommunen kan ta opp lån for å finansiere investeringer i kirkebygg og tilhørende varige driftsmidler.*

Ifølge den nye loven er det fortsatt kommunen som skal gi tilskudd til kirkens virksomhet lokalt. Tilskuddet skal blant annet sikre at soknet har tilfredsstillende bemanning. Stillingene er fortsatt små, og uten mulighet for reduksjon. Skulle gjerne vært økt. Den nye loven viderefører klokkerstillingen som lovpålagt, og en slik stilling kunne også vært brukt som kontorhjelp på kirkekontoret. Det er ikke tilstrekkelig administrativ hjelp, kirkevergestillingen skulle vært større.

Budsjettforslaget for 2021 utarbeides med utgangspunkt i regnskapet for 2019 og budsjettet for 2020. Det vil fortsatt være et minimumsbudsjett, uten rom for uforutsette hendelser.

**FR Sak 24/20 Økonomiplan 2021-2025**

Økonomiforskriften gir kirkelig fellesråd pålegg om å vedta en rullerende økonomiplan for de fire neste årene.

#### Forskrift om økonomiforvaltning for kirkelige fellesråd og menighetsråd i Den norske kirke

#### § 3. Økonomiplan

|  |  |
| --- | --- |
| 1. | Kirkelig fellesråd, og menighetsråd i ettsoknskommuner, skal en gang i året vedta en rullerende  økonomiplan. |

|  |  |
| --- | --- |
| 2. | Økonomiplanen skal omfatte minst de fire neste budsjettår. |

|  |  |
| --- | --- |
| 3. | Økonomiplanen skal omfatte hele rådets virksomhet og gi en realistisk oversikt over sannsynlige  inntekter, forventede utgifter og prioriterte oppgaver i planperioden. Planen skal være satt opp  på en oversiktlig måte. |

|  |  |
| --- | --- |
| 4. | I økonomiplanen skal det for hvert år i planperioden vises hvordan de oppførte utgifter og tiltak  skal finansieres. |

|  |  |
| --- | --- |
| 5. | Planer som omfatter avgrensede deler av rådets virksomhet, skal integreres i økonomi  planleggingen og bruken av midler innarbeides i planen. |

|  |  |
| --- | --- |
| 6. | Vedkommende råd vedtar selv økonomiplanene og endringer i denne. Vedtaket treffes på  grunnlag av innstilling fra den rådets økonomireglement bestemmer. |

Det har vi ikke hatt, og er noe vi må begynne å arbeide med. Vi har hatt nok med å klare å holde minimumsbudsjettet, og det har vært lite spillerom utenom faste kostnader. Har tidligere vedtatt å bestille en vedlikeholdsrapport, men dette er ikke på plass. Den vil gi godt grunnlag for vedlikeholdsbehovene til økonomiplanene.

Momenter til økonomiplan

Her kan det både være momenter til de fire neste budsjettårene, men også lengre frem i tid. Foreløpig ikke kostnadsberegnet og ikke prioritert rekkefølge.

**KIRKA**

- Feste tårnlukene, slik at det ikke kommer snø inn om vinteren.

- Male gjerdet rundt kirka. Vi klarer ikke dette med egne folk, og må vurdere andre måter å få det malt på.

- Brannvarslere

- Bytte ytterdørene i kirka, stort varmetap

- Flere innerdører som bør byttes – hvor mange?

- Vurdering av stillingsstørrelsene

- Reparere skinn på alterringen

- Ønskelig med presteklær i flere farger

- Kirkeklokkene høres dårlig i kirkerommet, er det mulig å få lyden over høytaleranlegget.

- Bytte flomlysene til led lys

- Nytt kjøkken

- er kirketaket tett?

- hva med orgelet? Kommer det noen utgifter her? Fastsette midler til orgelvedlikehold.

**KAPELLET**

-Taksteiner faller ned fra tid til annen. Behov for å ta ned alle, for så å feste dem ordentlig igjen?

- Parkeringsplass?

- Nye salmebøker eller er det greit å bruke de gamle i kapellet

**GRAVLUNDENE**

- ny gravlund på Sjøvegan

- male gjerde

- etterfylle nedsunkne graver

- kjøre på matjord på den nyeste kirkegårdsdelen

- montere de nye vannpostene

- felle gamle trær før de blir for gamle

Saken legges frem uten forslag til vedtak, og tas til orientering. Ønskelig med innspill fra rådet på hva som skal være med i økonomiplanen og hvilket detaljnivå vi skal legges oss på.

**FR Sak 25/20 Høring ny forskrift om økonomiforvaltning i Den norske kirke**

Vedlegg: Høyringsnotat om ny økonomiforskrift, utkast ny økonomiforskrift

Departementet ber om merknader til forslag til ny forskrift om økonomiforvaltninga i Den norske kyrkja lokalt. I høyringsnotatet blir det òg stilt enkelte andre spørsmål for oppfølging på eit seinare tidspunkt.

Gjeldande forskrift frå 2003 var moden for gjennomgang. I 2018 blei det vedtatt ei ny kommunelov og seinare fastsett ei forskrift med meir pedagogiske økonomireglar. Forslaget til ny økonomiforskrift tar opp i seg fleire av endringane i dei kommunale reglane. Forslaget er òg tilpassa den nye trussamfunnslova.

Forskrifta som no blir sendt på høyring fører langt på veg vidare reglane som i dag finst i forskrift om økonomiforvaltning for kyrkjeleg fellesråd og menighetsråd i Den norske kyrkje.

Trusamfunnslova gir generelt langt færre reglar for Den norske kyrkja enn kyrkjelova, og regulerer ikkje dei kyrkjelege fellesråda. Den norske kyrkja har med lova fått fridom i intern organisering. Sjølv om Kyrkjemøtet har vedtatt ei kyrkjeordning som fører vidare ordninga i kyrkjelova med kyrkjelege fellesråd i alle kommunar, er forskriftsforslaget utforma slik at det ikkje snevrar inn den organisatoriske fridomen trussamfunnslova gir.

Dette har ført til endringar av språkleg karakter, som:

*Soknets organer* erstattar "fellesrådet/ menighetsrådet"

*Organ for soknet på kommunenivå* erstattar "kyrkjeleg fellesråd og menighetsråd i ettsoknskommuner"

*Sokn* erstattar "menighetsråd"

I føresegnene om økonomiske problem i organa for soknet er bispedømerådet erstatta med ei tilvising til at Kyrkjemøtet kan peike ut kva for organ som skal ta denne rolla.

Forskriftsforslaget fører vidare kommunale rekneskapsprinsipp for Den norske kyrkja lokalt.

Forskriftsforslaget fører i all hovudsak vidare dei reglane som i dag finst i forskrift om

økonomiforvaltning for kyrkjelege fellesråd og menighetsråd i Den norske kyrke. Endringane

fangar først og fremst opp endringar i omgrep og rettsleg systematikk i den nye kommunelova

og den nye trussamfunnslova. Desse tilpassingane og endringane vil truleg ha svært avgrensa

økonomiske og administrative konsekvensar for budsjett-, rekneskaps- og

rapporteringsarbeidet i sokn i Den norske kyrkja, og ingen slike konsekvensar for staten,

Kyrkjerådet eller Statistisk Sentralbyrå.

Spesialrådgiver i KA, Trygve Nedland, sier at KA i all hovedsak stiller seg bak forslaget til

ny forskrift, og er glade for at departementet har valgt å videreføre de kommunale

regnskapsprinsipper, som gjeldende forskrift bygger på. Endringene i forskriftsutkast er gjort

nødvendig på grunn av ny trossamfunnslov, og innholdet er tilpasset ny regnskapsforskrift for

kommuner.

Høringsfrist 12.oktober.

Saken legges åpen frem for fellesrådet.

**FR Sak 26/20 Prosjekt kirkelig organisering**

Kirkemøtet har bedt kirkerådet om å legge frem en konkret plan for arbeidsgiverorganisering og den øvrige kirkeordning.

Målsetting for arbeidet:

Ny kirkeordning skal  
- frigjøre mest mulig ressurser til møter med folk lokalt og tilstrekkelige ressurser til å å få kirken til å henge godt sammen lokalt, regionalt og nasjonalt,  
- legge til rette for at kirken når ut med evangeliet til flest mulig mennesker,  
- legge til rette for at kirken oppfyller samfunnsoppdraget som en folkekirke for alle som vil være med og som tar vare på den kristne kulturarven,  
- være enkel og funksjonell – den skal inneholde nasjonal regulering av det som er nødvendig og forenkle der det er mulig,  
- inneholde en god balanse mellom embete og råd, folkevalgte og ansatte,  
- være fleksibel, ved å gjøre det mulig å tilpasse ordningene etter ulike behov,  
- ivareta behovene til kirkens mange aktører: folkevalgte, ansatte, frivillige og dem som søker kirkens tjenester,  
- gi økt mulighet for strategisk ledelse av kirkens virksomhet lokalt.  
- ha fokus på kirkas oppgaver i soknet  
- hvordan strategisk og faglig ledelse i soknet kan styrkes  
- sikre at Den norske kirke skal være en attraktiv og rekrutterende arbeidsplass med god ledelse

Arbeidet er delt inn i 4 delutredninger

Arbeidsgiverorganisering

Biskopens rolle – tilsyn og ledelse

Kirkelig demokrati- kirkelige organers sammensetning og valgordninger til disse

Konsekvenser for forholde kirke-kommune

Nå gjennomføres det digitale innspillsmøter med mulighet for interaksjon underveis. På møtene vil en få en introduksjon til organiseringsprosjektet, og en blir bedt om å svare på utvalgte problemstillinger. Mot slutten av møtet blir det mulighet for å stille spørsmål som prosjektledelsen vil svare på. Møtet varer inntil to timer.

Det arrangeres fire type møter, for ulike målgrupper. Innspillsmøter for rådsmedlemmer, frivillige og andre interesserte avholdes følgende datoer:

08. september, kl 18.00

14. september, kl 17.00

17. september, kl 17.00

Link til innlogging finnes på kirken.no/kirkeligorganisering. Her ligger også mye informasjon om arbeidet med kirkelig organisering. Disse møtene er identiske, slik at flest mulig skal få mulighet til å delta.

Spørsmål til åpne innspillsmøter for rådsmedlemmer, frivillige og andre interesserte

1. Ny trossamfunnslov gir Kirkemøtet frihet til å organisere kirken slik man mener det er best. Hva håper du Kirkemøtet gjør med dette?

2. Daglig leder i et prostifellesråd vil kunne få arbeidsgiveransvar for alle ansatte i prostiet. Hvilke oppgaver vil være viktigst å ivareta?

3. Hvilke andre oppgaver vil være viktige for daglig leder i et prostifellesråd?

4. Hvilke andre tema knyttet til arbeidsgiverspørsmål er viktig for deg?

5. I dag er biskopen arbeidsgiver for prestene. Hva bør biskopens viktigste rolle være?

6. En ny organisering skal ha fokus på den strategiske og faglige ledelsen i soknet. Hvordan kan biskopen bidra til dette?

7. Hvilke andre tema er viktig for deg knyttet til biskopens rolle i en framtidig kirkelig organisering?

8. I prosjektets mandat står det at ordninger med direkte valg skal vektlegges. Hvilke organer bør være direkte valgt?

9. Det er stor forskjell på menighetenes størrelse i et prosti. Hvordan bør soknenes representasjon i et prostifellesråd være?

10. Hvilke andre tema knyttet til valg og demokrati er viktig for deg?

11. Kirken er en viktig samfunnsaktør. Hvordan kan kirken styrke sin rolle som samskapingsaktør overfor kommunen?

12. Hvordan legge til rette for godt samarbeid med kommunene om kirkas behov og oppgaver i ny kirkelig organisering?

13. Hva mener du er viktig for en god relasjon mellom lokalkirken og kommunen?

**Forslag til vedtak:**

Menighetsrådets medlemmer oppfordres til å delta på et av de digitale innspillsmøtene.

**MR Sak 27/20 Gudstjenestereformen av 2019**

Tidligere behandlet som MR Sak 17/20 hvor saken ble tatt til orientering.

Fristen for innføring av gudstjenestereformen er utsatt til 1.pinsedag 2021. Gudstjenesteutvalget arbeider med å gjennomgå reformen og vil legge frem forslag til ny ordning for menighetsrådet når den er klar.

**Fremdriftsplan**

Menighetsrådet vurderer gjeldende lokal grunnordning. Rådet ser også på hvordan ønsket lokal grunnordning eventuelt skiller seg fra justert gudstjenesteordning. Viktig å involvere staben også i denne prosessen.

Før den lokale grunnordningen endelig fastsettes, skal medarbeidere som er involvert i gudstjenestearbeidet, få anledning til å uttale seg om forslaget. Deretter skal forslaget legges fram for menighetsmøtet til drøfting og uttalelse (jf. punkt 69).  *Alm.bestemmelser § 54*.

Menighetsrådet vedtar lokal grunnordning som sendes tjenestevei til biskopen. Uttalelser fra menighetsmøtet, fra et eventuelt mindretall i menighetsrådet og eventuelt fra soknepresten følger saken.

De menighetene som vedtar en Lokal grunnordning i tråd med den justerte ordning for hovedgudstjenesten, sender melding, tjenestevei, om dette til biskopen. Merk: Disse menighetene trenger ikke å søke biskopen om godkjenning.

De menighetene som ønsker liturgisk musikk eller tekstmateriale som ikke er med i den justerte ordningen må søke biskopen om godkjenning. Disse menighetene sender en begrunnet søknad til biskopen, tjenestevei.

Vedlagt følger gudstjenesteordningen slik den er i Salangen menighet i dag.

**Forslag til vedtak:**

Saken tas til orientering.

**MR Sak 28/20 Strømming av gudstjenester**

I vår når store deler av verden var stengt ned på grunn av covid 19, lagde vi noen digitale gudstjenester. Etter at samfunnet gradvis har åpnet igjen, har vi gjennomført gudstjenester nesten som normalt, men med begrensninger på antall personer.

Hva tenker vi om å evt strømme noen gudstjenester fortsatt? Via strømming når vi ut til flere og andre personer enn de som kommer til gudstjenestene. Vi når lengre ut, og dette er noe vi bør tenke på.

Vedlagt følger anbefalte retningslinjer for strømming av gudstjenester til orientering.

**Retningslinjer for strømming av gudstjenester**

KA og Kirkerådet har sammen utarbeidet anbefalte retningslinjer for overføring/strømming av gudstjenester. *Oppdatert juli 2020*

**Om menigheten**

* Vi anbefaler at det både henges opp informasjon om overføringen ved inngangen og at det informeres muntlig før selve gudstjenesten starter. Det bør samtidig opplyses hvor man kan sette seg for ikke å bli eksponert. Dette kan også merkes fysisk med skilt/lapper i benkene.
* Alle som vises på strømmingen på en slik måte at de kan gjenkjennes, må gi samtykke til dette på forhånd.
* Alt som skjer i gudstjenesten er en del av den kirkelige handlingen, og det er derfor ingen spesielle handlinger som ikke kan filmes og overføres. Vi oppfordrer imidlertid til å unngå nærbilder av barn, inkludert dåpsbarn.
* Som hovedregel anbefaler vi at nattverd vises bakfra i form av et oversiktsbilde. Det bør unngås nærbilder av personer som mottar nattverd.

**Om ansatte**

* Dersom en ansatt skal kunne pålegges å delta i en strømmet gudstjeneste, må strømmingen være nødvendig for å oppfylle virksomhetens formål. Dette vil for eksempel være dersom gudstjenesten kun kan gjennomføres som digital handling og/eller dersom menigheten har strømming av gudstjenester som en innarbeidet ordning, del av sin strategi/virksomhetsplan og/eller lokal grunnordning for gudstjenesten.
* Vi anbefaler at temaet tas opp med aktuelle jobbsøkere og at medvirkning i strømmede gudstjenester/kirkelige handlinger tas inn i stillingsinstrukser ved nyansettelser og revisjoner.
* Dersom opptaket skal lagres (ut over en rimelig minimumstid), krever dette en egen begrunnelse (databehandlingsgrunnlag).

**Om bruk av musikk**

* Overføring av musikk (som fremføres der og da) forutsetter avtale med Tono, som representerer komponister og tekstforfattere. Samtidig og uendret strømming (direktesending) av gudstjenester på nettside, Facebook eller lignende, koster 300 kroner per gudstjeneste.
* Send en e-post til [online@tono.no](mailto:online@tono.no) i forkant av gudstjenesten, gjerne en uke før, med tid og sted og kort beskrivelse av arrangementet. Få med navn på sokn/virksomhet, organisasjonsnummer, fakturaadresse og kontaktperson. Tono tar kontakt tilbake ved behov for ytterligere opplysninger.
* Dersom all musikken som overføres er skrevet av personer som har vært døde i minst 70 år, trengs det ingen avtale.

**MR Sak 29/20 Gudstjenesteliste okt-des 2020**

Vedlagt følger gudstjenestelisten for oktober – desember 2020.

**Forslag til vedtak:**

Salangen menighetsråd tar gudstjenestelisten for oktober – desember 2020 til orientering.

**MR Sak 30/20 Menighetsblad**

Tidligere behandle som sak 7/10 Menighetsbladets fremtid, sak 19/10 Menighetsbladet – valg av redaksjonskomite.

Menighetsblad for Salangen sokn, salmen, har eksistert fra juni 2010. Før den tid var det felles menighetsblad for hele prestegjeldet, dvs menighetene Salangen og Lavangen.

Vedtak sak 7/10

1. Som en følge av at Salangen og Lavangen er blitt hvert sitt prestegjeld vil Salangen menighetsråd utgi eget menighetsblad for Salangen sokn.
2. Salangen menighetsråd ønsker at påskenummeret 2010 blir det siste felles menighetsbladet for Salangen og Lavangen som en verdig avslutning på menighetsbladets historie.
3. Det oppnevnes ny redaksjonskomité på neste menighetsrådsmøte.

Vedtak sak 19/10

1. Følgende personer forespørres om å sitte i menighetsbladets redaksjonskomite:

Willy Johnsen, Spr Kim Astrup, kirkeverge Tonje Østvik, Ragnvald Tollefsen og Inger Kristin Hognestad.

1. Komiteen konstituerer seg selv.
2. Ved behov kan komiteen supplere seg selv.
3. Virkeperiode 2010-2011, ut valgperioden.

Fra blad 3/2011 tok Tor Magnus Østvik over Layout etter Ragnvald Tollefsen.

I 2016 kom Andreas Bay med i redaksjonen og Willy Johnsen var med frem til 2017.

I dag består redaksjonen av Inger Kristin Hognestad, Andreas Bay, Tonje Østvik og Layout Tor Magnus Østvik.

Bladet har vært selvfinansierende, og inntektene kommer fra annonser og frivillige abonnenter. De siste årene har økonomien blitt mer krevende, og det er færre som betaler for bladet. I 2019 ble det underskudd på kr 8 615,-. Menighetsbladet har egen bankkonto, og saldo pr i dag er kr 32 172,- Pga korona er det ikke utgitt menighetsblad i 2020.

Nå har det kommet henvendelse fra menighetsrådet i Lavangen med ønske om felles blad. Lavangen menighet har lignende økonomiske utfordringer.

Et enstemmig menighetsråd i Lavangen vedtok følgende

1. Lavangen menighet ønsker å gå tilbake til felles menighetsblad med Salangen menighet.
2. Dersom Salangen menighet også er villig til felles blad møter redaksjonskomiteen i Lavangen redaksjonen i Salangen for å danne felles redaksjonskomite.
3. Redaksjonskomiteen får fullmakt til å danne nytt felles blad.

Hva tenker Salangen menighet om å gå tilbake til felles menighetsblad?

Saken fremlegges uten innstilling.